রিচার্ড স্টলম্যান
স্টলম্যান সেপ্টেম্বর ১৯৮৩ সালে সম্পূর্ণ ফ্রি সফটওয়্যারে নির্মিত একটি ইউনিক্স-সদৃশ অপারেটিং সিস্টেম তৈরী করার জন্যে গ্নু প্রকল্প চালু করেন। এটার সাথে সাথে তিনি ফ্রি সফটওয়্যার আন্দোলনেরও সূচনা করেন। তিনি গ্নু প্রকল্পের প্রধান স্থপতি এবং সংগঠক ছিলেন এবং ব্যাপকভাবে ব্যবহৃত গ্নু সফটওয়্যারের অনেকগুলো তিনি ডেভেলপ করেছিলেন, যার মধ্যে গ্নু কম্পাইলার কালেকশন, গ্নু ডিবাগার, এবং গ্নু ইম্যাকস টেক্সট এডিটর রয়েছে। অক্টোবর ১৯৮৫ সালে তিনি ফ্রি সফটওয়্যার ফাউন্ডেশন গঠন করেন।
গ্নু আইসক্যাট
গ্নু আইসক্যাট, পূর্বের গ্নু আইসউইজেল, গ্নু প্রকল্প কর্তৃক বিতরণকৃত মোজিলা ফায়ারফক্সের ফ্রি সফটওয়্যার পুনব্র‍্যান্ডিং। এটি গ্নু/লিনাক্স, অ্যানড্রয়েড,এবং ম্যাকওএসের সাথে সামঞ্জস্যপূর্ণ।